cyanic-selkie/wikianc huggingface dataset:
Տաթևի վանք
Կից կառույցներ
Տաճարի հարավային պատին կից, 1043 թվականին կառուցվել է կամարակապ սրահ (քանդվել է 1931 թվականի երկրաշարժից)։ 1087 թվականին համալիրի պաշտպանական համակարգի հյուսիսարևմտյան անկյունում, մուտքի և դամբարանի ծածկերի վրա, իբրև երկրորդ հարկ կառուցվել է սուրբ Աստվածածին եկեղեցին։ 1295 թվականին, երկրաշարժից կործանված սուրբ Գրիգոր եկեղեցու տեղում Սյունյաց մետրոպոլիտ, նշանավոր պատմիչ Ստեփանոս Օրբելյանը մի եկեղեցի է կառուցել, դարձյալ սուրբ Գրիգոր անվամբ (ենթադրվում է, որ ճարտարապետը Մոմիկն է)։ Ուշ միջնադարում մեծ տաճարի արևմտյան կողմում կառուցվել է գավիթ, տանիքի վրա՝ զանգակատուն։ Տաճարի հարավային մուտքի առջև 1787 թվականին կառուցվել է Գրիգոր Տաթևացու դամբարանը, իսկ 19-րդ դարի վերջին-20-րդ դարի սկզբին՝ տաճարի արևմտյան մուտքի առջև մի զանգակատուն։ Այս հիմնական կառույցներից զատ, բակի կենտրոնում, 904 թվականին կառուցվել է ճոճվող հուշասյունը («Գավազան»)՝ միակ կառույցը, որը բազմաթիվ երկրաշարժներից պահպանվել է անխաթար։ Այն ունի ութ մետր բարձրություն, որի ութանկյուն սյան գագաթին դրված է հայկական խաչ - խաչքար և նվիրված է Սուրբ Երրորդությանը։ Կառուցվել է լծակի վրա հիմնված հատուկ տեխնիկայով, որը թույլ է տալիս, որ սյունը ճոճվի ցնցումների ժամանակ և այնուհետև կրկին վերադառնա իր սկզբնական դիրքին։ Սյունը նախագծվել է այնպես, որ ճոճվելու միջոցով ծառայի որպես տագնապի նախազգուշացման համակարգ՝ վանականներին զգուշացնելով զավթիչ բանակների մոտեցման վտանգի մասին։
14-րդ դարում հիմնական կառույցների հարավային, արևմտյան և հյուսիսային կողմերում կառուցվել են պարիսպները, բնակելի, օժանդակ և տնտեսական մի շարք շենքեր։ 18-րդ դարում շինարարական աշխատանքների արդյունք են առաջնորդարանը, վանականների խցերը, շտեմարանը, սեղանատունը, խոհանոցը, հացատունը, գինետունը և այլն։ 1970-ական թվականներից համալիրը վերականգնվում է։ Տաթևի վանքի պարսպից հյուսիս-արևելք կանգուն է վանքի ձիթհանը (կառուցել է Հովակիմ արքեպիսկոպոսը 18-րդ դարի վերջին)։ Այն բաղկացած է չորս արտադրասենյակից, որոնց թվում են գմբեթածածկ կալատունն (բովման վառարանով) ու թաղածածկ մամլման բաժինը։ Տաթևի ձիթհանը Հայաստանի միջնադարյան նույնատիպ կառույցներից ամենալավ պահպանվածն է ու արժեքավորը։ Ձիթհանից արևելք, ձորալանջի եզրին, վանքի բաղնիքի (17-րդ դար), երեք մասից բաղկացած (քառակուսի հատակագծով հանդերձարան, լողասենյակ և ջեռուցման խուց) թաղածածկ շենքն է։
Տաթևի վանքից արևմուտք, Որոտանի վտակի վրա, դեպի Տանձատափ տանող ճանապարհին կանգուն է միաթռիչք (7,2մ), գլանաձև թաղով կամուրջը (ըստ արևմտյան ճակատի արձանագրության կառուցվել է 1672 թվականին)։ Գյուղի հարավային եզրին աղբյուրի շենքն է (կառուցել է Հովհաննես վարդապետը 1745 թվականին)։
Տաթև գյուղի կենտրոնական մասում կանգուն է սուրբ Մինաս եկեղեցին (ըստ հարավային մուտքի կիսաշրջանաձև կամարի արձանագրության կառուցել է Ներսես վարդապետը, 1646 թվականին)։ Հարդարանքում ուշագրավ է արևմտյան դռան շքամուտքը։
Տաթևի վանքի արևելյան պարսպին գրեթե ուղղահայաց, դարպասի անկյունից դեպի արևելք ձգվում է վանքի դպրոցի բավական երկար (74,5մ) շենքը (կառուցել է վանահայր Աբրահամ Աստապատցին 18-րդ դարի երրորդ քառորդում)։ Դպրոցը գործել է մինչև 20-րդ դարը, քանդվել է դարասկզբին (բացվել է պեղումներով, 1981-82 թվականներին)։ Ընդհանուր պատ-պարսպին կից են դպրոցի ուղղանկյուն, թաղածածկ 16 դասասենյակները, որոնց դռները բացվել են դեպի շենքի առջևով, ողջ երկարությամբ ձգվող փայտե պատշգամբը։ Դասասենյակները տաքացվել են բուխարիկներով։ Կիսանկուղային ստորին հարկի սենյակները հաղորդակից են եղել միմյանց և դրսից ունեցել են առանձին դռներ։ Տաթևի դպրոցն արժեքավոր է որպես Հայաստանի ուշ միջնադարի ուսումնական կառույցի մեզ հասած եզակի օրինակ, որը պատկերացում է տալիս 17-18-րդ դարերի վանական դպրոցների ճարտարապետության մասին։ Որոտանի ձորում գտնվում է Տաթևի անապատը, որն ուշ միջնադարի արժեքավոր համալիրներից է։ Այն ռազմական նշանակություն է ունեցել 18-րդ դարում` Դավիթ Բեկի կազմակերպած ազատագրական պայքարի ժամանակ։ Այն ստեղծվել էր Հարանց անապատի կործանումից հետո։ Անապատը կապված էր վանքին ստորգետնյա ուղիով, որը հողով ու քարերով է լցվել Զանգեզուրի երկրաշարժից հետո (1931)։ Վանական համալիրի դիմացի լեռան վրա գտնվել է Հարսնաձորի դիտակետը, որի կառուցման մասին կա լեգենդ։ Դրա համաձայն սիրահար զույգի վրա են հարձակվում պարսիկ զինվորներ, սպանում տղային։ Հարսնացուն մահը գերադասում է գերի ընկնելուց, խաչակնքվում է և նետվում ձորը։ Աղջկա շրջազգեստը լցվում է օդով և, դառնալով օդապարիկ, նրան փափուկ իջեցնում գետնին։ Ձորի վերևում պահպանվել է թշնամու զորքերի առաջխաղացումը վերահսկող դիտանոցը։ Թշնամուն նկատող Կոռնիձորի պահակակետից դուրս եկող ահազանգը փոխանցվում էր Խոտ գյուղի զանգին ու Հարսնաձորին. Տաթևի վանքի զանգակատան ձայնը լսվում էր 50 կմ շառավղով։
Տաթևի վանքի դիմաց, դեպի հարավ, ձորի մյուս կողմում գտնվում է պատմական Տամալեք գյուղի սուրբ Աստվածածին եկեղեցին (կառուցել է վանահայր Հակոբ եպիսկոպոսը, 10-րդ դարի կեսերին)։ Արևելյան պատի մոտ կանգուն է 13-րդ դարի խաչքար, Հովհաննես քահանայի արձանագրությամբ։
Տաթևի վերածնունդ ծրագիր
«Տաթևի Վերածնունդ» հիմնադրամը ստեղծվել է 2008 թվականին, համահիմնադիրներն են Ռուբեն Վարդանյանն ու Վերոնիկա Զոնաբենդը։ Ծրագրին աջակցում են ավելի քան 161 անհատներ և կազմակերպություններ։ «Տաթևի վերածնունդ»-ը IDeA հիմնադրամի խարսխային ծրագրերից է Հայաստանի հարավում՝ Սյունիքի մարզում։ Ծրագիրը պետական, միջազգային և մասնավոր հատվածների միջև բազմակողմանի ու արդյունավետ համագործակցության օրինակ է։
«Տաթևի վերածնունդ» նախագծի նպատակն է Տաթևի վանական համալիրի վերականգնումը՝ դրա պատմամշակութային և հոգևոր նշանակությանը համապատասխանող անհրաժեշտ ենթակառուցվածքների ստեղծմամբ և տեղական համայնքների զարգացմամբ։ Այս քայլերի ամբողջությունը հիմք կստեղծի տարածաշրջանի համալիր զարգացման համար և այն կվերածի համաշխարհային զբոսաշրջային ուղղության։
«Տաթևի վերածնունդ»  ծրագրիպաշտոնական մեկնարկն ազդարավել է 2010 թվականի հոկտեմբերի 16-ին՝ «ՏաԹևեր» ճոպանուղու գործարկման օրը։ Ճոպանուղու շահագործման ողջ շահույթն ուղղվում է «Տաթևի վերածնունդ» հիմնադրամի նպատակների իրագործմանը։ «ՏաԹևեր» ճոպանուղու գործարկումից հետո Տաթև այցելող զբոսաշրջիկների թիվը տասնապատկվել է։ Միայն 2019 թվականին ավելի քան 155 000 զբոսաշրջիկ օգտվել է ճոպանուղու ծառաությոուններից, իսկ 2010 թ. հոկտեմբերից ի վեր մինչ 2019-ի դեկտեմբերը «ՏաԹևեր» ճոպանուղին ունեցել է մոտ 950 000 այցելու։ «Տաթևի Վերածնունդ» հիմնադրամի ստեղծումից հետո շրջակա գյուղերում և Գորիս քաղաքում բացվել է ավելի քան 100 նոր հյուրանոց և հյուրատուն։
Տաթևի վանքի վերականգնում
Ձիթհանը, ոը գտնվում է Տաթևի վանքի մուտքի մոտ, դարձավ «Տաթևի վերածնունդ» ծրագրի շրջանակում 2010 թվականին վերականգնված առաջին ճարտարապետական օբյեկտներից մեկը և այդ օրվանից բաց է այցելուների համար։
Տաթևի մենաստանի պատմական Հյուսիսային մուտքի վերականգման աշխատանքները կատարվել են 2015 թ.-ի դեկտեմբերից մինչև 2016 թ.-ի հուլիս։ 2016 թվականի ամռանից այցելուները Տաթևի վանական համալիր են մուտք գործում վերակառուցված Հյուսիսային մուտքից։ 2017 թվականին մուտքի մոտ տեղադրվել են տեղեկատվական վահանակներ, որոնք պատմում են վանքում իրականացվող վերականգնման աշխատանքներին մասին։  Կատարվել են նաև հարակից տարածքի բարեկարգման աշխատանքներ։
Վանական աղբյուրի վերականգնման աշխատանքները սկսվել են 2015 թվականին։ Պարզվել է աղբյուրի նախնական տեղադրման վայրը և կառուցման ժամանակ օգտագործված նյութերը։ 2016 թվականի ամռանն աղբյուրը վերականգնվել է իր պատմական տեղում՝ Հյուսիսային մուտքի մոտ։
Սուրբ Աստվածածին վերդարպասյա եկեղեցու նախնական տեսքի վերականգնումը ընդգրկված է Տաթևի վանական համալիրի վերականգնման աշխատանքների առաջին փուլում։ 2016 թվականի օգոստոսին, վերականգնման պլանի հաստատումից հետո, մեկնարկել են վերականգնողական աշխատանքներ, որոնք ավարտվել են 2018 թվականի հոկտեմբեր ամսին։
Արտաքին հղումներ
Կատեգորիա:Տաթևի վանական համալիր Կատեգորիա:906 հիմնադրումներ Հայաստանում Կատեգորիա:Համաշխարհային ժառանգության նախնական ցանկ Կատեգորիա:Սյունիքի մարզի տեսարժան վայրեր
Արակիլ
Արակիլ (Araquil), համայնք Իսպանիայի հյուսիսային մասում՝ Նավառա պրովինցիայի Լա Բառանկա շրջանում։ Զբաղեցնում է 52,4 քառակուսի կիլոմետր տարածք։ 2022 թվականի տվյալներով բնակչության թվաքանակը եղել է 967։ Ընկած է երկրի մայրաքաղաք Մադրիդից մոտավորապես 320, պրովինցիայի վարչական կենտրոնից՝ Պամպլոնա քաղաքից 20 կիլոմետր հեռավորության վրա ։
Համայնքն ընկած է պրովինցիայի բասկախոս տարածքում, որտեղ բասկերենը ունի պաշտոնական լեզվի կարգավիճակ՝ իսպաներենի հետ մեկտեղ (1986 թվականի դեկտեմբերի 15-ին ընդունված օրենքի համաձայն՝ Նավառան լեզվի գործածության տեսակետից բաժանված է երեք տարածաշրջանի ):
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Բնօրինակում անաղբյուր հոդվածներ
Մեիուստե
Մեիուստե (Meiuste), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 25 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
Ասսամի օրենսդիր ժողով
Ասսամի օրենսդիր ժողով (আসাম বিধানসভা), Հնդկաստանի Ասսամ նահանգի երկպալատ օրենսդիր ժողով։ Ասսամի օրենսդիր ժողովն այժմ ունի 126 ընտրված անդամ։ Ասսամի օրենսդիր ժողովը անդիպում է Ասսամ նահանգի Վիդհան Բհավանում ։
Ասսամի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից ։
Կորանա (Իտալիա)
Կորանա (Corana), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 777 մարդ (2008 թվական)։ Խտությունը կազմում է 60 մարդ/կմ²։ Տարածքը 13 կմ² է։ Փոստային ինդեքս՝ 27050։ Հեռախոսային կոդ՝ 0383։
Օգոստոսի 15-ին կոմունայում նշվում է Սուրբ Աստվածածնի Վերափոխման տոնը։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Վլադիմիր Վարդանյան (քաղաքական գործիչ)
Վլադիմիր Դավիթի Վարդանյան, ՀՀ ԱԺ 7-րդ («Իմ քայլը» խմբակցության) և 8-րդ («Քաղաքացիական պայմանագիր» խմբակցության) գումարումների պատգամավոր։ 2019 թվականի փետրվարի 2-ից ԱԺ Պետական-իրավական հարցերի մշտական հանձնաժողովի նախագահ ։
Կենսագրություն
Վլադիմիր Վարդանյանը ծնվել է Երևանում՝ 1979 թվականի օգոստոսի 26-ին։
Միչև 2000 թվականը սովորել է Երևանի պետական համալսարանի իրավագիտության ֆակուլտետում, իսկ 2002 թվականին ավարտել է նույն ֆակուլտետի մագիստրատուրան։ Իրավագիտության մագիստրոս է։ 2002 թվականին ընդունվել է ՀՀ Գիտությունների ազգային ակադեմիայի Հայոց ցեղասպանության թանգարան-ինստիտուտի ասպիրանտուրան, 2004 թվականին՝ տեղափոխվել ԵՊՀ ասպիրանտուրան։ Իրավաբանական գիտությունների թեկնածու է ։
2003-2006 թվականներին աշխատել է որպես ՀՀ սահմանադրական դատարանի աշխատակազմի իրավախորհրդատվական ծառայության գլխավոր մասնագետ, 2006-2013 թվականներին՝ նույն ծառայության միջազգային պայմանագրերի բաժնի վարիչ, 2013-2016 թվականներին եղել է նույն ծառայության պետ։ 2016-2018 թվականներին աշխատել է ՀՀ սահմանադրական դատարանի խորհրդական։ 2005 թվականից դասախոսում է ԵՊՀ-ում։ 2007-2015 թվականներին դասախոսել է նաև Հայ-ռուսական (սլավոնական) համալսարանում։ 2014-2015 թվականներին՝ Հայ-ռուսական (սլավոնական) համալսարանի միջազգային և եվրոպական իրավունքի ամբիոնի վարիչ։ 2016 թվականից մինչև 2019 թվականի հունվար՝ «Սահմանադրական մշակույթ» միջազգային վերլուծական կենտրոնի գործադիր տնօրեն։ 2018 թվականի ապրիլից մինչև 2019 թվականի հունվար ղեկավարել է ՀՀ սահմանադրական դատարանի աշխատակազմը։
2015 թվականից համակարգել է Իրավաբանների համահայկական խորհրդաժողովի խորհրդին առընթեր «Հայոց ցեղասպանության իրավական հարցերի» գիտավերլուծական կենտրոնը։ 2018 թվականից Հայոց ցեղասպանության թանգարան ինստիտուտի հոգաբարձուների խորհրդի անդամ է։
Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Իմ քայլը» կուսակցությունների դաշինքի համապետական ընտրական ցուցակով։
2019 թվականի հունվարի 18-ից ՀՀ ԱԺ պետական-իրավական հարցերի մշտական հանձնաժողովի նախագահ է։
Գիտական գործունեություն
Հեղինակել է մեկ մենագրություն և 30-ից ավել գիտական հոդվածներ։
Ընտանիք
Վլադիմիր Վարդանյանը ունի երկու զավակ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:ԵՊՀ շրջանավարտներ Կատեգորիա:Քաղաքացիական պայմանագիր կուսակցության անդամներ Կատեգորիա:Հայ քաղաքական գործիչներ Կատեգորիա:Հայ իրավագետներ Կատեգորիա:Իրավաբանական գիտությունների թեկնածուներ
Գրասվոլտերսդորֆ
Գրասվոլտերսդորֆ (Großwoltersdorf), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 860 մարդ (ըստ 2010 թվականի դեկտեմբերի 31-ի) ։ Տարածքը կազմում է 52,11 կմ²։ Պաշտոնական կոդ՝ 12 0 65 117։
Կոմունան բաժանվում է 3 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Յաստրեբցի
2001 թվականի տվյալներով Յաստրեբցի գյուղում բնակվում էր 322 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Զանգով կանչվող աղջկա գաղտնի օրագիրը
«Զանգով կանչվող աղջկա գաղտնի օրագիրը»  բրիտանական հեռուստասերիալ է, որը եթեր է հեռարձակվել ITV2 հեռուստաալիքով։ Նկարահանումը կատարվել է հեղինակի՝ Belle de Jour (Բել դե Ժուր) օրագրի և գրքի մոտիվներով ։ Գլխավոր դերում հանդես է եկել Լիլի Ջեյմսը։ Ֆիլմի հեղինակը Լյուսի Պրեբլն է։ Այս ֆիլմը հաճախ համեմատում էին «Սեքսը մեծ քաղաքում» սերիալի հետ, քանի որ այնտեղ ևս կային սեքսի հետ կապված հումորային տարրեր ։
Սյուժե
Հեռուստասերիալը ներկայացնում է Հանա Բաքստերի կյանքը, աղջիկ, ով աշխատում է Բելի անունով գաղտնի ծառայությունում, որպես զանգով կանչվող աղջիկ։ Սերիալում շեշտը դրվում է հերոսուհու կյանքի այն դժվարությունների վրա, որոնք հանդիպում են այն ժամանակ, երբ բախվում են մարմնավաճառի մասնագիտական ​​և անձնական շահերը։ Հանային պաշտպանում է նրա լավագույն ընկեր Բենը։ Երկրորդ եթերաշրջանում Հանան դառնում է Բեմբի անունով մի աղջկա լավագույն ընկերուհին և ամեն կերպ օգնում է նրան։
Հանաննան՝ ֆիլմի գլխավոր հերոսուհին, ինքն է պատմում իր կյանքի պատմությունը և հաճախ ուղղակիորեն զրուցում է հանդիսատեսի հետ։
Ծանոթագրություններ
Կատեգորիա:Բրիտանական դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
Բողոքի ակցիաներ Հոնկոնգում
Բողոքի ակցիաներ Հոնկոնգում՝ արտահանձնման օրինագծի դեմ, Հոնկոնգում բողոքի մի շարք ցույցեր են ընդդեմ Հոնկոնգի կառավարության կողմից առաջարկված արտահանձնման օրինագծի ։ Դրա ընդունման դեպքում օրինագիծը թույլ կտա տեղի իշխանություններին ձերբակալել այն անձանց, որոնք հետախուզման մեջ են այն տարածքներում, որոնց հետ Հոնկոնգը արտահանձնման մասին համաձայնագրեր չունի, ներառյալ Չինաստանը և Թայվանը ։ Ոմանք մտավախություն ունեն, որ օրինագիծը Հոնկոնգի բնակիչներին և եկվորներին կդնի Հոնկոնգյան Չինաստանի իրավասության տակ, ինչը կխաթարի տարածաշրջանի ինքնավարությունը և քաղաքացիների իրավունքները  ։
Օրինագծի դեմ ցույցերը սկսվել են մարտին և ապրիլին , սակայն սրվել են հունիսին։ Հարյուր հազարավոր մարդիկ հունիսի 9-ին դուրս են եկել օրինագծի դեմ բողոքի ակցիաների ։ Հունիսի 12-ին, այն օրը, երբ օրինագիծը նախատեսված էր երկրորդ ընթերցմամբ օրենսդիր խորհրդում, տեղի ունեցավ բռնության կտրուկ սրում։ Չինաստանի Ժողովրդական զինված ոստիկանությունը ցուցարարների դեմ արցունքաբեր գազ և ռետինե փամփուշտներ է կիրառել ։ Այնուհետև ոստիկանության գործողությունների հետաքննությունն և նրանց գործողությունների համար պատասխանատվության բարձրացումը դարձել են ցուցարարների պահանջների մի մասը  ։ Ավելի մեծ երթ է տեղի ունեցել հունիսի 16-ին ։ Հուլիսի 1-ին հարյուր հազարավոր մարդիկ մասնակցել են հուլիսյան ամենամյա երթերին ։ Ցուցարարներից ոմանք հեռացան երթից և ներխուժեցին օրենսդիր խորհրդի համալիր՝ վանդալացնելով կենտրոնական կառավարության խորհրդանիշները ։
Գործադիր իշխանության ղեկավար Քերի Լամը հունիսի 15-ին դադարեցրել է արտահանձնման մասին օրինագծի գործողությունը ՝ հայտարարելով, որ նա հուլիսի 9-ին «մեռած է»  ։ Նա չի ասել, որ օրինագիծը ամբողջությամբ հանվելու է  ։ Գործադիր խորհրդի անդամներ Ռեգինա Իպն ու Բերնար Չարնվութ Չանը հայտարարել են, որ կառավարությունը մտադիր չէ հետագա զիջումների գնալ ։
Նախադրյալ
2019 թվականի արդարադատությունից թաքնվող իրավախախտների և քրեական գործերով փոխադարձ իրավական օգնության (փոփոխություն) մասին օրինագիծն առաջին անգամ Հոնկոնգի կառավարության կողմից առաջարկվել է 2019 թվականի փետրվարին՝ ի պատասխան 2018 թվականին Թայվանում Հոնկոնգյան զույգի մասնակցությամբ սպանության։ Հոնկոնգը կասկածյալների արտահանձնումը թույլատրող Թայվանի հետ պայմանագիր չունի և նրա հետ բանակցություններ վարելը խնդրահարույց կլիներ, քանի որ Չինաստանի կառավարությունը չի ճանաչում Թայվանի ինքնիշխանությունը։ Այս խնդրի լուծման համար Հոնկոնգի կառավարությունն առաջարկել է փոփոխություն կատարել արդարադատությունից թաքնվող իրավախախտների մասին օրենքում (Գլուխ 503) և քրեական գործերով փոխադարձ իրավական օգնության մասին հրամանագրում (Գլուխ 525), որը նախատեսում է արդարադատությունից թաքնվող անձանց անհատական փոխանցման մեխանիզմի ստեղծում գործադիր իշխանության ղեկավարի կարգադրությամբ՝ ցանկացած իրավազորության, որի հետ քաղաքը չունի հանձնման պաշտոնական պայմանագիր ։
Փոփոխության մեջ մայրցամաքային Չինաստանը ներառելը վերաբերում է Հոնկոնգյան հասարակության տարբեր ոլորտներին։ Ժողովրդավարության կողմնակիցները վախենում են, որ քաղաքի իրավասությունը կմիացվի Չինաստանի օրենսդրությանը, որը կառավարվում է Կոմունիստական կուսակցության կողմից, դրանով իսկ խարխլելով «մեկ երկիր, երկու համակարգ» սկզբունքը, որը ստեղծվել է 1997 թվականին իշխանության լիազորությունների հանձնումից հետո։ Գործող օրինագծի հակառակորդները կոչ են անում Հոնկոնգյան կառավարությանը արտահանձնման մասին պայմանագիր ստորագրել բացառապես Թայվանի հետ, ինչպես նաև դադարեցնել այդ համաձայնագրի գործողությունը կասկածյալին հանձնելուց անմիջապես հետո ։
Բողոքի գործունեության առաջացման կարճ պատմություն
Փոփոխության կողմնակիցները ասում էին, որ եթե օրինագիծն ընդունվի, Հոնկոնգը անպաշտպան կդառնա չինական, խորը մեղադրյալ, իրավական համակարգի միջամտության սպառնալիքների դեմ, և դա էլ ավելի կթուլացնի քաղաքի օրինական անկախությունը ։
Հարյուր հազարավոր քաղաքացիներ դուրս են եկել քաղաքի փողոցներ 2019-ի հունիսին, պահանջելով օրինագծի չեղարկումը, սակայն Հոնկոնգի առաջնորդ Քերի Լամը հրաժարվել է չեղարկել օրինագծի ընդունումը և առաջարկել է այն հնարավորինս շուտ՝ հուլիսից ոչ ուշ ընդունել ։
Չնայած այն բանին, որ հունիսի 15-ին Քերի Լամը 75-րոպեանոց մամուլի ասուլիսում հայտարարել է օրինագծի քննարկումը անժամկետ դադարեցնելու մասին, հավելելով, որ կառավարությունը կվերսկսի բացատրական աշխատանքը, պանդեմոկրատական քաղաքական գործիչները վրդովվել են, որ Քերի Լամը չի ցանկանում հրաժարական տալ, ներողություն չի խնդրում և վերջնականապես չի չեղարկում օրինագիծը, և կոչ են արել իրենց կողմնակիցներին շարունակել բողոքի ակցիաները ։
Հուլիսի 9-ին Քերրի Լամը կրկին հայտարարել է, որ հաշվի առնելով այն կասկածներն ու անհանգստությունները, որ կառավարությունը դեռևս ցանկանում է քվեարկության դնել օրինագիծը, նա հաստատել է, որ օրենքի ընդունման բոլոր ջանքերը մեռած են, և «օրինագիծը մեռած է», երիտասարդ ցուցարարները ի պատասխան Քերի Լամին մեղադրել են կեղծավորության մեջ, չնայած որ Քերի Լամն ասել է, որ կառավարությունն ընդառաջում է ցուցարարաների պահանջներին, սակայն նա դուրս չի եկել և ուղղակիորեն չի խոսել ցուցարարների հետ, թեև նրանք շաբաթներով կանգնել են կառավարության աշխատասենյակների պատուհանների տակ և վանկարկել են կարգախոսներ, հենց այս պատճառով էլ երկրում շարունակվում են բողոքի ակցիաները։ Մյուս բողոքողները ասում էին, որ հետագայում օրինագիծը կարող է կրկին ներկայացվել քննարկման, և մտադիր էին շարունակել բողոքի ակցիաները Քերի Լամից իրավաբանական տերմինների օգտագործմամբ պաշտոնական հայտարարության պահանջով այն մասին, որ օրինագիծը ընդունումը կչեղարկվի վերջնականապես, քանի որ Քերի Լամը, հայտարարելով օրինագծի կասեցման մասին, օգտագործել է ոչ պաշտոնական տերմին, ասելով՝ օրինագծի ընդունման բոլոր աշխատանքները «մեռած են» (անգլ.՝ dead), ցուցարարները պահանջում են որպեսզի Քերի Լեմը հանդիպի իրենց հետ ։
2019 թվականի մարտ-հունիս․ Վաղ շրջան
Մարդու իրավունքների քաղաքացիական ֆրոնտը, 50 ժողովրդավարամետ խմբերի պլատֆորմը, մարտի 31-ին և ապրիլի 28-ին սկսել են բողոքի երկու ցույցեր անցկացնել այդ օրինագծի դեմ։ Երկրորդ բողոքի ակցիայի համար կազմակերպիչները ասում էին, որ հանրահավաքին մասնակցել է 130 000 մարդ, ամենաբարձր ցուցանիշը 2014 թվականի հուլիսի 1-ի բողոքի ցույցերից ի վեր ։ Այս հարցը ավելի մեծ ուշադրության արժանացավ, երբ ընդհանուր ժողովրդավարական օրենսդրական խորհրդի անդամները բողոքի արշավ սկսեցին արտահանձնման մասին օրինագծի դեմ, որի արդյունքում անվտանգության նախարար Ջոն Լին հայտարարեց, որ կառավարությունը կվերսկսի օրինագծի ընթերցումը հունիսի 12-ին տեղի ունեցած օրենսդրական խորհրդի լիագումար նիստում ։ Կառավարության կոշտ դիրքորոշումը աղմկահարույց արտահանձնման վերաբերյալ օրինագծի վերաբերյալ. Քերրի Լամը հակառակ կողմին անվանեց «խոսող աղբ», իսկ Թայվանի կառավարությունը մերժեց Հոնկոնգի վարչատարածքային շրջանի կազմակերպիչների արտահանձնման ծրագիրը, ինչպես նաև գրավեց ԶԼՄ-ների զգալի ուշադրությունը ։
Օրինագծի երկրորդ ընթերցման դեմ հանդես գալու համար, որը պետք է տեղի ունենար հունիսի 12-ին, հունիսի 9-ին բողոքի երրորդ ակցիան է սկսել Վիկտորիա այգուց՝ Ծովակալության օրենսդիր խորհրդում։ Դա Հոնկոնգում երբևէ անցկացված ամենամեծ բողոքի ցույցն էր, քանի որ կազմակերպիչները պնդում էին,  որ հանրահավաքին ներկա է եղել 1,03 մլն մարդ, ինչը ռեկորդային ցուցանիշ է ։ Չնայած դրան, Քերի Լեմը պնդել է, որ օրինագծի երկրորդ ընթերցմամբ քննարկումը կվերսկսվի հունիսի 12-ին, ինչի արդյունքում մի քանի ուսանողական խմբեր նստացույց են կազմակերպել Օրենսդիր խորհրդի համալիրի մոտ, ինչը, ի վերջո, հանգեցրել է ոստիկանների և ցուցարարների միջև ինտենսիվ բախումների ։
Հունիսի 9-ի բողոքի ակցիաներից հետո հունիսի 12-ին համընդհանուր գործադուլ է հայտարարվել, որին պատասխանել են ավելի քան 100 գործատուներ ։ Ցուցարարները նաև փորձել են մեղադրանք ներկայացնել Օրենսդիր խորհրդի շենքին։ Աշխատակիցները ցրել են ցուցարարներին՝ արցունքաբեր գազ, պլաստիկ փամփուշտներ և ռետինե փամփուշտներ կիրառելով ։ Ոստիկանության կոմիսար Սթիվեն Լոն «խռովություն» է հայտարարել, թեև ոստիկանությունը նույնպես խստորեն դատապարտվել է չափազանց մեծ ուժ կիրառելու համար, այդ թվում՝ CITIC Tower-ի կողքին խաղաղ ցուցարարների վրա արցունքաբեր գազի կիրառման համար։ Հունիսի 12-ի բախումներից հետո ցուցարարները սկսել են խնդրել ոստիկանության դաժանության անկախ հետաքննություն անցկացնել և կառավարությանը կոչ են արել հրաժարվել կատարվող ցույցերը «խռովություն» որակավորելուց։ Հունիսի 15-ին Քերի Լամը հայտարարեց, որ օրինագիծը կասեցված է, չնայած այս ամենին ցուցարարները պահանջում էին օրինագծի ամբողջական չեղարկում ։ Այդ օրը 35-ամյա տղամարդն ինքնասպանություն է գործել՝ ի նշան Լամի որոշման դեմ բողոքի ։ Բողոքի մեծ ակցիայից հետո Քերի Լամը ներողություն է խնդրել Հոնկոնգի քաղաքացիներից, սակայն չի համաձայնել հրաժարական տալ կամ չեղարկել օրինագիծը ։
Ցուցարարները հունիսի 21-ին և 24-ին սկսել են պաշարել ոստիկանության շտաբը։ Ոստիկանությունը ոչ մի քայլ չի ձեռնարկել ցուցարարներին ցրելու համար ։ Ցուցարարները նաև սկսել են միջազգային աջակցության կոչ անել, քանի որ այցելել են այն երկրների հյուպատոսություններ, որոնք, ինչպես սպասվում է, կմասնակցեն Օսակայում կայանալիք G20-ի գագաթնաժողովին, գիշերը հավաքվել են Էդինբուրգում՝ ձեռքում պահելով «դեմոկրատիան հիմա» և «ազատ Հոնկոնգ» գրությունները  ։
2019 թվականի հուլիս․ բողոքի ակցիաները «ծաղկում են ամենուր»
Հուլիսի 1-ի գիշերը ցուցարարները գրոհել են Օրենսդիր խորհրդի համալիր, սակայն ոստիկանությունը գրեթե ոչ մի գործողություն չի ձեռնարկել նրանց կանգնեցնելու համար։ Ցուցարարները կոտրել են կահույքը, պղծել Հոնկոնգի խորհրդանշանը և ներկայացրել 10 կետերից բաղկացած նոր մանիֆեստ ։ Քերի Լեմը դատապարտել է խորհուրդը գրոհած ցուցարարներին  ։
Հունիսի 1-ից հետո բողոքի ակցիաները սկսել են «ծաղկել ամենուր»։ Հոնկոնգի տարբեր շրջաններում բողոքի ակցիաներ են անցկացվում ինչպես արտահանձնման օրինագծի դեմ պայքարի, այնպես էլ տեղական որոշ հարցերի դեմ, ներառյալ Տույեն-Մուն զբոսայգում «դայմի» հարցը Շեն-Շուի զուգահեռ առևտրականների հարցը ։ Կոուլինի արտահանձնման դեմ բողոքի առաջին ակցիան տեղի է ունեցել հուլիսի 7-ին, որտեղ ցուցարարները երթով անցել են Չիմսաչեից մինչև Արևմտյան Կոուլուն կայարան ։ Ավելի ուշ բախումներ տեղի են ունեցել Չիմսաչեում և Վոնկոկում ։
Հուլիսի 14-ին Շա-Թինում տեղի է ունեցել բողոքի ակցիա։ Բողոքի ակցիան հիմնականում խաղաղ է անցել, թեև որոշ ցուցարարներ սկսել են բարիկադներ կազմակերպել և բողոքի ակցիայից հետո առարկաներ են նետել ոստիկանների ուղությամբ ։ Ավելի ուշ ցուցարարները տեղափոխվել են Նյու Թաուն Պլազա և փորձել են հեռանալ Շա-Թին կայարանից ։ Այս ամենի արդյուքնում ցուցարարները ծուղակի մեջ են ընկել և ցուցարարների ու ոստիկանների միջև ինտենսիվ բախումներ են տեղի ունեցել  ։
Նպատակներ
Ցուցարարները ի սկզբանե պահանջել են չեղյալ համարել արտահանձնման մասին օրինագիծը։ Հունիսի 12-ին ցուցարարների նկատմամբ ոստիկանության տակտիկական գործողությունների սրումից և օրինագծի գործողության կասեցումից հետո հունիսի 15-ին ցուցարարներն իրենց առջև խնդիր են դրել կատարել այս վեց պահանջները   ։
Քաղաքացիական ճակատը հանուն մարդու իրավունքների
2019 թվականի հունիսի 9-ին տեղի ունեցած բողոքի ակցիայի կազմակերպիչը, որը խորհրդանշել է արտահանձնման օրինագծի դեմ բողոքների սկիզբը՝ «Քաղաքացիական ճակատը հանուն մարդու իրավունքներին» (Civil Human Rights Front) էր, որը Ֆեյսբուքում հրապարակել էր 2020 թվականի հունիսի 9-ի բողոքի տարեդարձի կապակցությամբ իր տեսլականը, քան այդ բողոքները, որտեղ ասվում էր, որ այդ բողոքները համաժողովրդական զարթոնք էին 2014 թվականի «հովանոցների հեղափոխությունից» հետո։
Արտաքին հղումներ
Կատեգորիա:2019 բողոքի ցույցեր Կատեգորիա:2020 բողոքի ցույցեր
Տաիշևո (գյուղ, Մեչետլինսկի շրջան)
Բնակչությունը 2009 թվականին գրանցված տվյալներով կազմում էր 335 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մեչետլինսկի շրջանի բնակավայրեր
Ճռնիկ
Ճռնիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Դիարբեքիր քաղաքի մոտ։
Պատմամշակութային կառույցներ
Ճռնիկն ուներ 2 հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Մեզիդոն Վալե դ'Օժ
Մեզիդոն Վալե դ'Օժ (Mézidon Vallée d'Auge), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 9886 մարդ, բնակչության խտությունը` 95.81 մարդ/կմ²։ Բնակավայրը զբաղեցնում է 103.18 կմ² տարածք։
Բնակավայրը ստեղծվել է 2016 թվականի հունվարին` Մեզիդոն Կանոն, Լեզ Օտիե Պապիոն, Կուպսարտ, Կրևեկեր ան Օժ, Կրուասանվիլ, Գրանշան լը Շատո, Լեկոդ, Մանի լա Կամպան, Մանի լը Ֆրել, Լը Մենիլ Մոժե, Մոնտեյ, Պերսի ան Օժ, Սեն Ժյուլեն լը Ֆոկոն և Վիե Ֆյումե համայնքների միավորման արդյունքում։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2017 թվականին հիմնադրված բնակավայրեր
Սոգդիոնդոն
Սոգդիոնդոն (Согдиондон), քաղաքատիպ ավան Ռուսաստանի Իրկուտսկի մարզի Մամսկո-Չույսկի շրջանի կազմում։
Բնակչությունը 2011 թվականին գրանցված տվյալներով կազմում էր 275 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1929 թվականին հիմնադրված բնակավայրեր Կատեգորիա:Ռուսաստանի Իրկուտսկի մարզի Մամսկո-Չույսկի շրջանի բնակավայրեր
Դմիտրի Խվորոստովսկի
Դմիտրի Ալեքսանդրի Խվորոստովսկի, խորհրդային, ռուսաստանցի և բրիտանացի օպերային երգիչ (բարիտոն)։
Կենսագրություն
Ծնվել և ուսանել է Կրասնոյարսկում (Սիբիր)։ 1989 թվականին ճանաչվել է հեղինակավոր Կարդիֆ երգիչ միջազգային մրցույթում։ Հենց սկզբից էլ հանդիսատեսը հմայվել է նրա մշակված ձայնով, երաժշտական գծի բնածին զգացումով և բնական լեգատոյով։ Արևմուտքում իր օպերային դեբյուտից հետո (Չայկովսկու «Ագռավի աղջիկը»՝ Նիսի օպերայի թատրոնում) նրա կարիերան ընթացել է կանոնավոր ելույթներով աշխարհի խոշոր օպերային թատրոններում և ճանաչված միջազգային փառատոներում, այդ թվում՝ Լոնդոնի Թագավորական Օպերա, Քովենթ Գարդեն, Նյու Յորքի Մետրոպոլիտեն օպերա, Փարիզի օպերա, Բավարիայի պետական օպերա, Զալցբուրգի փառատոն, Միլանի Լա Սկալա, Վիեննայի պետական օպերա և Չիկագոյի Լիրիկական օպերա։ Հռչակավոր երգիչը պահանջարկ է վայելում մոլորակի յուրաքանչյուր անկյունում, սկսած Հեռավոր Արևելքից մինչև Միջին Արևելք, Ավստրալիայից մինչև Հարավային Ամերիկա։ Խվորոստովսկին ելույթներ է ունեցել Լոնդոնի Վիգմոր համերգասրահում, Էդինբուրգի Թագուհու սրահում, Նոր Յորքի Քարնեգի Հոլ սրահում, Միլանի Լա Սկալայում, Մոսկվայի Չայկովսկու անվան կոնսերվատորիայում, Բարսելոնայի Լիսեուում, Տոկիոյի Սունտորի և Վիեննայի Մյուզիքվերեյն համերգասրահներում, պարբերաբար համերգներ է ունենում աշխարհի լավագույն նվագախմբերի՝ Նյու Յորքի և Ռոտերդամի ֆիլհարմոնիկ նվագախմբերի, ինչպես նաև մեծանուն դիրիժորների, այդ թվում՝ Ջեյմս Լևինի, Բեռնար Հայթինքի, Կլաուդիո Աբբադոյի, Լորին Մաազելի, Զյուբին Մեհթայի, Յուրի Տեմիրկանովի և Վալերի Գերգիևի ղեկավարությամբ։ Դմիտրին երաժշտական և անհատական սերտ շփումներ ունի Ռուսաստանի հետ։ Նա առաջին օպերային երգիչն է, որ մենահամերգ է ունեցել նվագախմբի և երգչախմբի հետ Մոսկվայի Կարմիր հրապարակում. այն հեռարձակվել է աշխարհի ավելի քան 25 երկրներում։ Դմիտրին Մոսկվայում հանդես է եկել սեփական հատուկ համերգաշարով՝ «Դմիտրի Խվորոստովսկի և ընկերներ» վերնագրով։ Նա հրավիրել է այնպիսի հայտնի արվեստագետների, ինչպիսիք են Ռենե Ֆլեմինգը, Սումի Յոն և Սանդրա Ռադվոնովսկին։ 2005 թվականին նախագահ Պուտինի հրավերով պատմական շրջայց է կատարել Ռուսաստանի քաղաքներում, երգելով բազմահազար մարդկանց ներկայությամբ՝ ի հիշատակ Երկրորդ համաշխարհային պատերազմի ժամանակ զոհված զինվորների։ Ամեն տարի շրջագայում է Ռուսաստանի և Արևելյան Եվրոպայի քաղաքներում։
Խվորոստովսկիի ընդարձակ դիսկոգրաֆիան ընդգրկում է մենահամերգներ և ամբողջական օպերաներ։ Նա նաև նկարահանվել է Մոցարտի օպերայի վրա հիմնված «Դոն Ժուանը բացահայտված» մրցանակակիր ֆիլմում (արտադրությունը՝ «Ռոմբուս Մեդիայի»), կատարելով Դոն Ժուանի և Լեպորելլոյի երկակի դերերը։ Առաջիկայում նախատեսվում են ելույթներ Քովենթ Գարդենում և Վիեննայի օպերային թատրոնում։ Առաջիկա տեսագրությունները ներառում են խտապնակ, որ ներկայացնում է Դմիտրիի և Ռենե Ֆլեմինգի երգեցողությունը Պետերբուրգի տարբեր վայրերում և երկու նոր սոլո ձայնասկավառակ՝ Չայկովսկու վոկալ ստեղծագործությունները և Պուշկինի տեքստերի հիման վրա գրված երգեր։ Վերջերս Դմիտրին սկսել է համագործակցել ռուս հայտնի կոմպոզիտոր Իգոր Կրուտոյի հետ՝ տալով մի շարք հաջող համերգներ Մոսկվայում, Սանկտ Պետերբուրգում և Կիևում։
2017 թվականի նոյեմբերի 22-ին Խվորոստովսկու ընտանիքը հրատարակել է հայտարարություն, որ գանգուղեղի քաղցկեղի դեմ 2,5 տարի պայքարից հետո, Դմիտրի Ալեքսանդրի Խվորոստովսկին մահացել է Լոնդոնում։
Ծանոթագրություններ
Կատեգորիա:Բարիտոններ Կատեգորիա:Ռուս օպերային երգիչներ Կատեգորիա:Քաղցկեղից մահացածներ Կատեգորիա:Նովոդևիչյան գերեզմանատանը թաղվածներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:ՌԽՖՍՀ վաստակավոր արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:21-րդ դարի երգիչներ Կատեգորիա:20-րդ դարի օպերային երգիչներ Կատեգորիա:Ռուսաստանի Դաշնության ժողովրդական արտիստներ Կատեգորիա:Խորհրդային օպերային երգիչներ և երգչուհիներ
Վիեննայի Սուրբ Օգոստինոս եկեղեցի
Վիեննայի Սուրբ Օգոստինոս եկեղեցի, (Աուգուստիներկիրխե, Augustinerkirche), գոթական եկեղեցի Ներքին քաղաքի «Josefplatz» հրապարակում. ։
Այն հիմնադրվել է դուքս Ֆրեդերիկ Գեղեցիկի կողմից 1327 թվականին Օգոստինյան կարգի վանականների վանքի հետ միասին։ Եկեղեցին օծվել է 1349 թվականին, իսկ 1634 - 1783 թվականներին այն համարվում էր Հաբսբուրգների պալատական ​​եկեղեցին։ Այսօր այն բարոկկո ոճի հիանալի օրինակ է, որն այդքան տարածված է Ավստրիայում։ Եկեղեցին մի քանի անգամ փոխանցվել է տարբեր համայնքների, իսկ 1951 թվականին կրկին փոխանցվել է Ավգուստինյաններին։
Եկեղեցու գանձը 54 արծաթյա կարաս է՝ բազմաթիվ հաբսբուրգների սրտերով՝ Ֆերդինանդ II-ից մինչև Ֆրանց Ջոզեֆ I-ի հայր Ֆրանց Կարլը ։ Դրանք պահվում են Գեորգի մատուռի այսպես կոչված «սրտերի կրիպտում» (Herzgruftel)։ Կա նաև Մարի Լուիզայի՝ Նապոլեոն I-ի որդու՝ Նապոլեոն II-ի սրտով մի սափոր։
Ծանոթագրություններ
Կատեգորիա:Ավստրիայի եկեղեցիներ Կատեգորիա:Բնօրինակում անաղբյուր հոդվածներ
Յարկոե (գյուղ, Ջանկոյի շրջան)
Յարկոե (Ярке, Biy Suv Küyçe), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բի-Սու-Կովչե։
2001 թվականի տվյալներով Յարկոե գյուղում բնակվում էր 1 927 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ֆուտբոլային լիգայի գավաթ 1967-68
Ֆուտբոլային լիգայի գավաթ 1967-68, Ֆուտբոլային լիգայի գավաթի 8-րդ խաղարկությունն է, որում հաղթեց «Լիդս Յունայթեդ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1967 ֆուտբոլում Կատեգորիա:1968 ֆուտբոլում
Կուրա Կարպինյանո
Կուրա Կարպինյանո (Cura Carpignano), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 2145 մարդ, բնակչության խտությունը կազմում է 215 մարդ/կմ²։ Զբաղեցնում է՝ 10 կմ² տարածք։ Հեռախոսի կոդ՝ 27010։ Փոստային ինդեքս՝ 0382 ։
Ծանոթագրություններ
Կատեգորիա:Իտալիայի բնակավայրեր
Օսլո
Օսլո (նորվեգերեն արտասանվում է «ուշլու») Նորվեգիայի թագավորության մայրաքաղաքը, Նորվեգիայի ամենամեծ քաղաքը։
Հիմնադրվել է 1048 թվականին Հարալդ III թագավորի կողմից, իսկ եկեղեցական ընդհանուր տարածքային միավորում դարձել է 1070 թվականին։ Մայրաքաղաք է դարձել 1300 թվականին Հաակոն V-ի կողմից։ Միավորում է ունեցել Դանիայի հետ 1397 թվականից 1523 թվականներին, ինչպես նաև 1536 թվականից 1814 թվականներին, իսկ Շվեդիայի հետ` 1914 թվականից 1905 թվականները։ 1624 թվականին` հրդեհից ոչնչացվելուց հետո, քաղաքը մոտեցավ Ակերսհուսի ամրոցին և գործող թագավոր Քրիստիան IV-ի պատվին վերանվանվեց Քրիստիանիա։ Քաղաքը հիմնավորվեց որպես համայնք (formannskapsdistrikt) 1838 թվականի հունվարի 1-ից։ 1877 թվականից 1925 թվականներին հետևեց արտասանության վերափոխում (որպես Կրիստիանիա), երբ իրական նորվեգական անվանումը վերականգնվեց։
Օսլոն Նորվեգիայի թագավորության տնտեսական ու կառավարական կենտրոնն է։ Քաղաքը Նորվեգիայի առևտրի, բանկային գործունեության, արտադրության և բեռնափոխադրումների կենտրոնն է։ Այն նաև հանդիսանում է երկրի ծովային հաղորդակցման և Եվրոպայի հետ ծովային առևտրի կենտրոն։ Քաղաքը կենտրոն է բազում ծովային կազմակերպությունների համար, որոնցից մի քանիսն ունեն համաշխարհային համբավ։ Օսլոն գործունեության վայր է Եվրոպական խորհրդի և Եվրոպական հանձնաժողովի ծրագրերի համար։
2010 թվականի տվյալներով Օսլո մայրաքաղաքի բնակչությունը կազմում է 1,442,318 մարդ, որից 912,046-ը բնակվում են քաղաքին հարակից տարածքներում, և այս պատճառով այն եվրոպական մայրաքաղաքներից ամենափոքրն է։ Բնակչությունը քաղաքում աճում է ռեկորդային արագությամբ, որով ստանում է Եվրոպայում ամենաարագ աճող քաղաքի կարգավիճակը։
Աշխարհագրություն
Օսլոն գտնվում է Օսլո-ֆյորդի ամենահյուսիսային մասում և Նորվեգիայի հարավարևելյան մասում։ Օսլոյին պատկանում են նաև 40 կղզիներ։ Քաղաքի տարածքում կան 343 լճեր, որոնք հանդիսանում են խմելու ջրի հիմնական և ամենակարևոր աղբյուր։ Օսլոյի մեջով անցնում են 2 գետեր` Ակերսելվա և Ալնա։
Կլիմա
Օսլո քաղաքը Սանկտ Պետերբուրգի հետ գտնվում է աշխարհագրական միևնույն լայնության վրա։ Այն պատճառով, որ քաղաքը Սանկտ Պետերբուրգից 20 աստիճանով արևմուտք է ընկած, կլիման մոտիկ է ծովայինի։ Ամառը քաղաքում սառն է, իսկ ձմեռը` ձյունառատ։ Ձմռանը հազվադեպ են լինում ծայրահեղ ցրտեր, ամառային շոգը նույնպես հազվադեպ է։ Օթերևութաբանական դիտումների համաձայն` ջերմաստիճանը քաղաքում չի իջել ավելի ցածր, քան -26 °C և չի բարձրացել ավելին, քան +35 °C։ Աշունը երկարատև է, իսկ գարունը գալիս է միայն մարտ ամսվա վերջին։ Տարեկան միջին ջերմաստիճանը կազմում է +6,4 °C, հուլիս ամսվա միջին ջերմաստիճանը +17,2 °C է, իսկ հունվար ամսվա միջին ջերմաստիճանը` -2,9 °C։ Տարեկան տեղումների միջին քանակությունը կազմում է 805 մմ։
Ծանոթագրություններ
Կատեգորիա:Նորվեգիայի քաղաքներ Կատեգորիա:Նորվեգիայի կոմսություններ Կատեգորիա:Ձմեռային օլիմպիական խաղերի մայրաքաղաքներ Կատեգորիա:Հյուսիսային ծովի նավահանգստային քաղաքներ Կատեգորիա:1048 թվականին հիմնադրված բնակավայրեր
(6270) Կաբուկուրի
(6270) Կաբուկուրի (Kabukuri), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 18-ին Սիգերու Ինոդայի և Տակեշի Ուրատայի կողմից Կարասույամայում ։
Միջին հեռավորությունը Արեգակից կազմում է 2,358113 ա. մ., առավելագույնը մոտենում է 2,1365 ա. մ. հեռավորության վրա և հեռանում 2,5798 ա. մ. ։ Արեգակի շուրջ մեկ ամբողջական պտույտ է կատարում 1322,65 երկրային օրվա ընթացքում, իր ուղեծրով շարժվելով միջինում 0,272181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։
Բրատսկի ջրամբար
Երկարությունը Անգարա գետի երկայնքով 500 կմ է, Օկա գետի երկայնքով՝ 370 կմ ։
(6270) Կաբուկուրի
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սիգերու Ինոդայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մելեսկի
Մելեսկի (Meleski), գյուղ Էստոնիայի Վիլյանդիմաա նահանգի Կոլգա-Յաանի շրջանում։
Բրատսկի ջրամբար
Ծանոթագրություններ
Կատեգորիա:Ռուսաստանի ջրամբարներ Կատեգորիա:Ջրամբարներ այբբենական կարգով
Մելեսկի
2011 թվականի տվյալներով գյուղում բնակվում էր 70 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղեր
Պոլտերգեյստ (ֆիլմ)
Սյուժե
Էրիկը և Էմի Բոուենը իրենց երեք երեխանների հետ միասին նոր տուն են ցանկանում գնել, և դրա համար տարբեր տներ են այցելում, որպեսզի որոշում կայացնեն։ Էրիկին որոշ ժամանակ առաջ աշխատանքից հեռացրել էին, սակայն նրանց հաջողվում շատ հարմար գնով տուն գտնել և գնում են։
Ծանոթագրություններ
Կատեգորիա:2015 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան եռաչափ ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:MGM ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ֆիլմեր ուրվականների մասին Կատեգորիա:Տորոնտոյում նկարահանված ֆիլմեր Կատեգորիա:3D ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Սարսափ ֆիլմեր գերբնական ուժով տների մասին Կատեգորիա:Ֆիլմեր անկանոն երևույթների մասին
Միխայիլ Վիտուշկո
Միխայիլ Աֆանասևիչ Վիտուշկո (Վիտուշկա) (Міхал Апанасавіч Вітушка,, Կելեստինոսւսական ռազմական և քաղաքական գործիչ, նացիստական օկուպացիայի ժամանակ ակտիվ կոլլաբորացիոնիստներից մեկը, Երկրորդ Աշխարհամարտի տարիներինբ բելառուսական հակախորհրդային դիմադրության ղեկավարը։
Կենսագրություն
Ավարտել է Վիլենսկի բելառուսական գիմնազիան, սովորել է Վարշավայի պոլիտեխնիկական ինստիտուտում ։ Մասնագիտությամբ ինժեներ է։
Եղել է Բելառուսիայի ուսանողական կազմակերպության ղեկավար կազմում։
1939 թվականի սեպտեմբերին Վարշավայից վերադարձել է Նեսվիժ։ Ծառայել է ոստիկանությունում, ապա՝ ճանապարհներ է կառուցել։
1940 թվականի ձմռանը հորաքրոջ որդու՝ Դ. Կոսմովիչի հետ ձերբակալվել է ՆԳԺԿ-ի կողմից արտասահմանում գործող բելառուսական ազգայնական կազմակերպության հետ ունեցած կապի պատճառով։ Ազատ են արձակվել յուրային՝ պրոֆեսոր, խորհրդային հատուկ ծառայությունների վետերան Ա. Պրոկոպչուկի միջնորդությամբ։
Գործունեությունը օկուպացիայի ժամանակ
Գերմանիայի՝ ԽՍՀՄ-ի վրա հարձակվելուց հետո Վիտուշկոն հազիվ փրկվեց նեսվիժյան օկուպացիոն ոստիկանության (հիմնականում լեհեր էին) կողմից գնդակահարվելուց։
Հայրենական մեծ պատերազմի սկզբին Մ. Վիտուշկոն Պոլեսիեում կոլլաբորացիոնիստների ղեկավարներից մեկն էր։ Բուլբա-Բորովեցի ուկրաինական ապստամբական բանակի հետ համատեղ հակապարտիզանական ակցիաներ է անցկացրել։ Եղել է գերմանա-ֆաշիստական ոստիկանության կազմակերպիչը Մինսկում, մինչև 1941 թվականի աշունը Դ. Կոսմովիչի տեղակալն էր։ Հանդես է եկել որպես թիկունքային շրջանում գործող «Կենտրոն» բանակի խմբավորումների օկուպացիոն օժանդակ ոստիկանության շարժական ջոկատների գլխավոր կազմակերպիչ Բելառուսի արևելքում (Մոգիլևշինա), Սմոլենսկյան և Բրյանսկյան մարզերում. դրանք ձևավորվել էին բելառուսյան ազգայնականներից, կոչվում էր Կարգ ու կանոնի ծառայություն (Ordnungsdienst, կրճաը՝ OD — «օդի») ։
«Բելառուսական երկրամասային պաշտպանության» մայոր էր, 1944 թվականի ամառվանից՝ «Դալվիտց»  կոլլաբորացիոնիստական դեսանտային գումարտակի սպա ։
1944 թվականին Բելառուսի 27 բնիկներ («Սև կատու» անվամբ հայտնի խումբը), որոնց գլխավորում էր անձամբ Վիտուշկոն, նացիստների կողմից դեսանտ իջեցվեցին Կարմիր բանակի թիկունք, որն արդեն «Բագրատիոն» օպերացիայի ժամանակ ազատագրել էր ողջ Բելառուսը։ Հաջորդող իրադարձությունների վերաբերյալ երկու վարկածներ կան։ Ըստ առաջինի, որն առավել մոտ է ճշմարտությանը, Վիտուշկոն 1944 թվականին դեկտեմբերի վերջին իր հետ եղած մարդկանց մի մասի հետ հայտնվել է Չեսլավ Ստանկևիչի «Մոծակ» ջոկատի տրամադրության տակ (Վիտուշկոն լավ գիտեր լեհերեն և հաճախ հանդես էր գալիս որպես լեհ), և 1945 թվականի հունվարի 7-ին խորհրդային զինվորների հետ, ովքեր օպերատիվ- ռազմական օպերացիա էին իրականացնում Ռուդնիցկյան թավուտում, մարտի արդյունքում Կերնովո լճի մոտակայքում Միխայիլ Վիտուշկոն սպանվեց։ Այս փաստը հաստատում են նաև օպերատիվ- ռազմական օպերացիայի արդյունքների վերաբերյալ փաստաթղթերը, ինչպես նաև դեսանտի մասնակից՝ ձերբակալված ականատեսների (Գ. Բոգդանովիչ, Մ. Շունկո) վկայությունները ։ Այդ ժամանակ Ստանկևիչի ջոկատը 200-ից 31 մարդ կորցրեց, չեկիստները՝ մոտ 50։ Վիտուշկոյի զինակիցներն աստիճանաբար գնդակահարվեցին կամ բռնվեցին հատուկ ծառայությունների աշխատակիցների կողմից։
Մյուս վարկածի համաձայն այդ կռվում սպանվել է նույն ազգանվամբ Նիկոլայը, ոչ թե Միխայիլը. Նիկոլայ Վիտուշկոն Բանվորա-գյուղացիական Կարմիր Բանակի նախկին մայոր էր՝ բաց թողնված գերմանացիների կողմից նոյեմբերի 17-ին։  Իսկ Միխայիլը դեսանտ էր իջել 1944 թվականի նոյեմբերի 30-ի լույս դեկտեմբերի 1-ի գիշերը։
Երկրորդ համաշխարհային պատերազմից հետո
Վիտուշկոն իբր ստեղծել էր ընդհատակյա բջիջների և պարտիզանական ջոկատների լայն ցանց, որը գործել է մինչև 1950 թվականը և ունեցել է մոտ 3,5 հազար մարտիկներ և 10-15 հազար գործիչներ:Իսկ ամբողջ ԲԽՍՀ-ի տարածքը Վիտուշկոն իբր բաժանել էր երեք օպերատիվ զոնաների՝ Հյուսիս, Կենտրոն և Հարավ։ Այս ցանցը, որը ստացել էր «Բելառուսական ազատագրական ճակատ» (ԲԱՃ), գործել է մինչև 1955 թվականը։
Սակայն, էմիգրանտական թերթերի հրապարակումներից բացի այս իրադարձությունները հաստատող այլ աղբյուրներ չկան։ Եվ թեև Բելառուսի ՊԱԿ-ը իր արխիվներին մոտ չի թողնում անկախ պատմաբանների, այդուհանդերձ այդ հաղորդագրությունները մտացածին են։ «Սև կատվի» գոյության վերաբերյալ արխիվային որևէ վկայություն չկա այնպես, ինչպես Վիտուշկոյի՝ 1945 թվականից հետո գործունեության մասին։
ԲԽՍՀ-ի Պետանվտանգության ժողկոմի հրապարակած փաստաթղթերի համաձայն 1945 թվականին հաստատվել է «որ ԲԱԿ-ի ընդհատակյա խմբավորումներ ստեղծվել են ԲԽՍՀ-ի բոլոր տարածքային և շրջանային կենտրոններում»։ 1944—45 թվականներին Ներքին գործերի և Պետանվտանգության ժողկոմներին հաջողվեց ջախջախել ԲԱԿ-ի մի քանի պարտիզանական ջոկատների և գերի վերցնել նրա ղեկավար Վսեվոլոդ Ռոդզկոյին, որին 1946 թվականին մահապատժի ենթարկեցին և գնդակահարեցին։
Բելառուսական Ազատագրական Ճակատի և նրա հրամանատար «գեներալ Միխայիլ Վիտուշկոյի» մասին լեգենդը փորձել են քննադատել բելառուսական պատմաբաններ Իգոր Մարզոլյուկը և Յակով Նովոգորոդցևը, ինչպես նաև լեհ պատմաբան Ռաֆալ Վնուկը։
Սկզբնապես Վիտուշկոն կարողացել է հաջողությամբ գործել՝ մեծ մասամբ Կարմիր Բանակի թիկունքի վատ կազմակերպվածության պատճառով։ 1945 թվականին Վիտուշկոն դարձավ Բելառուսում համաժողովրդական խորհրդային պարտիզանական շարժման դեմ ձևավորված Համակարգող Կենտրոնի ղեկավարը։ Սակայն Ներքին գործերի ժողկոմի հատուկ խմբավորումները հաջող պայքար մղեցին հակախորհրդային ուժերի դեմ Բերոռուսում և 1950-ական թվականների կեսերին բելառուսական պարտիզանական շարժումը հիմնականում դադարեցրեց գործունեությունը։ 1960-ական թվականների սկզբին շարժման ղեկավարների մեծ մասը ստիպված եղավ փախչել Արևմուտք ։
Վիտուշկոն խորհրդային հետախուզությունից թաքնվել է մի շարք արևմտյան երկրներում և այդպես էլ չի բացահայտվել՝ ի տարբերություն ուկրաինական ազգայնական առաջնորդ Ստեպան Բանդերայի, ով սպանվել է ՊԱԿ-ի գործակալի կողմից 1959 թվականին։
Ըստ Վիտուշկոյի որդու՝ նա մահացել է 2006 թվականի ապրիլի 27-ին ։
Հղումներ
Կատեգորիա:Բելառուսական կոլլաբորացիոնիստներ Կատեգորիա:Վարշավայի տեխնոլոգիական համալսարանի շրջանավարտներ Կատեգորիա:Բելառուսական անկախ կուսակցության անդամներ Կատեգորիա:Բելառուս հակակոմունիստներ
Ֆոնդային բորսա
Ֆոնդային բորսան այն կազմակերպված շուկան է, որտեղ իրականացվում են արժեթղթերի առքուվաճառքի գործարքները։ Պատմականորեն սկզբում ստեղծվել են արտաբորսային շուկաները, բայց հետագայում արժեթղթերով գործարքների արագ աճը պահանջեց կազմակերպել ավելի կարգավորված առևտուր. ի հայտ եկան ֆոնդային բորսաները։ Ի սկզբանե ֆոնդային բորսան զբաղվում էր բացառապես արդյունավետ առևտրի իրականացման համար անհրաժեշտ պայմանների ստեղծմամբ, սակայն շուկայի զարգացմանը զուգընթաց նրա խնդիրը ոչ այնքան առևտրի կազմակերպումն է, որքան դրա սպասարկումը։
Բորսայի կանոնները
Ֆոնդային բորսան կազմակերպված շուկա է, ուստի այնտեղ գործարքներ կնքելիս, անհրաժեշտ է բոլոր կանոնները պահպանել, հակառակ դեպքում կարող են առաջանալ տնտեսական լուրջ դժվարություններ (ընդհանրապես, ֆոնդային բորսաները գործում են կառավարության թույլտվությամբ)։ Ոչ բոլոր արժեթղթերը կարող են շրջանառվել բորսայում. թույլատրվում են միայն այն թողարկողների արժեթղթերը, որոնք համապատասխանում են բորսայի պահանջներին. դրանք հիմնականում խոշոր, ֆինանսապես ամուր ընկերությունների են պատկանում, նոր և ֆինանսապես ավելի թույլ ընկերությունների արժեթղթերը, սովորաբար, շրջանառվում են արտաբորսայական շուկայում։ Յուրաքանչյուր բորսա ինքն է մշակում էմիտենտների նկատմամբ պահանջները. բորսայի պահանջներին թողարկուղների համապատասխանության ստուգման հետ կապված առաջացել է հատուկ տերմին՝ ցուցակում (listing)։ Եթե արժեթղթերը համապատասխանեն ներկա պահանջներին, ապա դրանք թույլատրվում են բորսայական շրջանառության, եթե ոչ, ապա դրանք կարող են արգելվել. այդ գործընթացը կոչվում է delisting: Բաժնետիիրական ընկերութըունները սովորաբար ձգտում են, որ իրենց արժեթղթերը շրջանառվեն բորսայում, քանի որ դա խոսում է բաժնետիրական ընկերության հուսալիության որոշակի մակարդակի մասին. այն անցել է բորսայի մասնագետների ստուգման փուլը։
Փոխանակման տրամադրում է մեխանիզմ անաչառ լուծման բխող վեճերի. Որպեսզի հասնել այդ նպատակներն են հատուկ արբիտրաժային հանձնաժողովը, որը բաղկացած է անկախ փորձագետների ոլորտում առեւտրի եւ վեճերի լուծման։ Նրանք ապահովում անաչառ վերանայում առարկայի վեճի և որոշելու համար, թե որքանով է հասցված վնասի տուժող կողմի։
Հայտնի ֆոնդային բորսաներ
Զարգացած շուկա ունեցող և անցումային տնտեսությամբ երկրներում գործող հայտի ֆոնդային բորսաներից են՝ ՆԱՍԴԱՔ ՕԷՄԷՔՍ (NASDAQ OMX Group, inc.), ՆԱՅՍ Եվրոնեքստ (NYSE Euronext, Inc.), Նասդաք (Nasdaq Stock Market, Inc.), Նյու Յորքի ֆոնդային բորսա (New York Stock Exchange Group, Inc.), Եվրոնեքստ (Euronext N.V.), Ճապոնիայի բորսայական խումբ (Japan Exchange Group, Inc.), Տոկիոյի ֆոնդային բորսա (Tokyo Stock Exchange, Inc.), Իտալիայի բորսա (Borsa Italiana S.p.A.), Լոնդոնի ֆոնդային բորսա (London Stock Exchange plc), Գերմանական բորսա (Deutsche BՓrse AG), Մոսկվայի բորսա (Московская Биржа), Հայաստանի ֆոնդային բորսա (ՀՖԲ) և այլն։ Աշխարհի խոշորագույն կարգավորվող շուկաների օպերատորները՝ ՆԱՅՍ Եվրոնեքստը ՆԱՍԴԱՔ ՕԷՄԷՔՍ-ը և Ճապոնիայի բորսայական խումբը առևտրային բնույթի բաց ընկերություններ են։ Նախկինում Նյու Յորքի և Տոկիոյի ֆոնդային բորսաներն իրենց անդամներին պատկանող ոչ առևտրային բնույթի կազմակերպություններ էին։ Առևտրային բնույթի բաց ընկերություններ են նաև Գերմանական բորսան, Լոնդոնի, Ավստրալիայի և մի շարք այլ ֆոնդային բորսաներ։ Իրականում առևտրային բնույթի բաց ընկերության իրավական կարգավիճակ ունեցող արժեթղթերի կարգավորվող շուկաների օպերատորներն ավելի արագ են հարմարվում արժեթղթերի շուկայի համընդհանրացմանը, միջազգային շուկայում առկա մրցակցությանը, ֆինանսական կենտրոններում բորսայական առևտրի կենտրոնացմանը և մասնագիտացված շուկաների թվի արագ աճին։
Գրականություն
Կատեգորիա:Ֆոնդային բորսաներ Կատեգորիա:17-րդ դարի հայտնություններ
Ռոզետայի քար
Ռոզեթյան արձանագրություն, ռոզեթյան քար, Ալեքսանդրիայից ոչ հեռու գտնվող Ռոզետա քաղաքում (այժմ՝ Ռաշիդ) հայտնաբերված գրանոդիորիտե արձանագրություն՝ հին եգիպտերեն (հիերոգլիֆ կամ մեհենադրոշմ և հանրամատչելի դեմոտիկյան գրերով) և հին հունարեն նույնիմաստ արձանագրություններով բազալտե սալաքար։ Հայտնաբերել է նապոլեոնյան բանակի սպա Պիեր Ֆրանսուա Բուշարը՝ Եգիպտոսում, ռազմական ամրաշինության ժամանակ (1799 թ.), Ռոզեթ (այժմ՝ Ռաշիդ) քաղաքի (Նեղոսի դելտայի բազկին) մոտ։